MLDataScientist/Wikipedia-uzbek-2024-05-01 huggingface dataset:
Gretsiya — Qirgʻiziston munosabatlari

Gretsiya — Qirgʻiziston munosabatlari — Gretsiya va Qirgʻiziston oʻrtasidagi ikki tomonlama munosabatlar. Ikkala davlat ham BMTga aʼzo. Ikki mamlakat oʻrtasidagi diplomatik aloqalar 1992-yilda oʻrnatilgan. Gretsiyaning Olmaotadagi elchixonasi Qirgʻiziston uchun ham akredatsiyadan oʻtgan. Tarixda Aleksandr Makedonskiy hozirgi qirgʻizlar yashaydigan hududni istilo qilgan.

Rasmiy tashriflar 
2002-yilda Qirgʻiziston tashqi ishlar vazirining oʻrinbosari Asanbek Osmonaliyev „ikki tomonlama siyosiy hamkorlik istiqbollari va Qirgʻiziston prezidenti Asqar Akayevning Gretsiyaga rasmiy tashrifini tashkil etish imkoniyatlarini“ muhokama qilish uchun Gretsiyaga tashrif buyurgan.

2004-yil 1-noyabrda Qirgʻiziston prezidenti Asqar Akayev Gretsiyaga rasmiy tashrif bilan bordi va Gretsiya Prezidenti Konstantinos Stefanopulos bilan uchrashdi. Akayev: „Ikki mamlakat oʻrtasida diplomatik aloqalar oʻrnatilganiga 12 yil toʻldi va bu yaqin va samarali hamkorlikni yoʻlga qoʻyish uchun yaxshi boshlanishdir. Bizda Qirgʻiziston-Gretsiya munosabatlarini yanada yuqori darajaga koʻtarish va aloqalarni kengaytirish uchun yaxshi istiqbollar mavjud. Mening tashrifimdan maqsad oʻzaro aloqalarni boshqa sifat darajasiga koʻtarish va ikki tomonlama hujjatlarni imzolash orqali ularning huquqiy asoslariga ega boʻlishdir“—deya intervyu bergan.

Muhojirlar 
Qirgʻizistonda kelib chiqishi yunon millatiga mansub 650 dan 700 gacha boʻlgan odamlar yashaydi. Ammo, chet eldagi yunonlar uchun Bosh kotibiyat maʼlumotlari bundan ham pastroq sonni (50 kishi) koʻrsatadi.

Ikki tomonlama shartnomalar 
2004-yilda Gretsiya va Qirgʻiziston prezident Asqar Akayevning Gretsiyaga tashrifi chogʻida havo transporti, turizm va diplomatiya boʻyicha ikki tomonlama bitimni imzolaganlar.

Manbalar 

Gretsiyaning ikki tomonlama aloqalari
Qirgʻizistonning ikki tomonlama aloqalari
Qirgʻiziston — Rossiya munosabatlari

Qirgʻiziston — Rossiya munosabatlari — Qirgʻiziston va Rossiya oʻrtasida ikki tomonlama diplomatik aloqalar. Rossiyaning Bishkekda va Oʻshda konsulligi, Qirgʻizistonning Moskvada, Yekaterinburgda konsulligi va Novosibirskda vitse-konsulligi mavjud.

Tarix 

Rossiya prezidenti Boris Yeltsin 1991-yilda prezident etib saylanganidan soʻng birinchi xalqaro tashrifini Qirgʻizistonga amalga oshirdi. 

Qozogʻiston Prezidenti Nursulton Nazarboyev 1994-yil iyun oyida taklif qilgan Yevrosiyo ittifoqi reintegratsiyasiga Prezident Asqar Aqayev juda ijobiy yondashdi. Akayevning Rossiya chegarachilarini Qirgʻizistonning Xitoy bilan chegarasini qoʻriqlashini taklif qilishi reintegratsiya yoʻlidagi yana bir qadam boʻldi. 

Prezident Almazbek Atambayev rahbarlik qilgan yillarida bir necha bor oʻzini rossiyaparast siyosatchi sifatida namoyish qilgan. U Qirgʻizistonning Bojxona ittifoqiga kirishini eʼlon qildi, 2014-yilda Amerika 376-sonli ekspeditsiya qanotining mamlakatdan chiqarilishini taʼminladi va Rossiya Federatsiyasi bilan yaqin iqtisodiy aloqalar zarurligi haqida gapirdi.

Xalqlar oʻrtasidagi munosabatlar

Migratsiya siyosati 
Oʻz navbatida, Rossiya Qirgʻizistonga bergan yordamini oʻzining bir vaqtlar Sovet respublikalari boʻlgan davlatlarda taʼsir o'tkazishga qaratilgan yangi siyosatining muvaffaqiyatli namunasi deb biladi. Rossiya yangi respublikalardan ruslarning ommaviy migratsiya qilib ketishini istamadi, 1992-1995-yillarda taxminan 2 million etnik ruslar Rossiyaga koʻchib ketishdi. Akayev vrachlar, oʻqituvchilar va muhandislarning ulkan tanqisligini keltirib chiqargan rus aholisining koʻchishini toʻxtatish yoʻlini izladi. Aholini roʻyxatga olish maʼlumotlariga koʻra, 2020 yilda mamlakatda etnik ruslar soni 1989-yilga nisbatan uchdan biriga teng.

Etnik siyosat 
Shu sabablarga koʻra, qirgʻiz millatchilari va boshqa mustaqillikni oʻylaydigan siyosatchilarning qarshiliklariga qaramay, 1995-yilda Akayev Rossiya prezidenti Boris Yeltsinning qirgʻizlarni yagona rasmiy tilga aylantirgan konstitutsiyaviy qoidasini qayta koʻrib chiqish toʻgʻrisidagi iltimosini qondirdi. Amaldagi konstitutsiyada rus tili „rasmiy til“ roʻyxatiga kiritilgan, qirgʻiz tili esa „davlat tili“ hisoblanadi.

Galereya

Manbalar 

Qirgʻizistonning ikki tomonlama aloqalari
Rossiyaning ikki tomonlama aloqalari
Qirgʻiziston — Ispaniya munosabatlari

Qirgʻiziston — Ispaniya munosabatlari — Qirgʻiziston va Ispaniya oʻrtasida ikki tomonlama diplomatik aloqalar. Qirgʻizistonning Ispaniyada elchixonasi yoki konsulligi yoʻq. Ispaniyaning Qirgʻizistonda elchixonasi yoʻq, ammo Qozogʻistonning Nur-Sulton shahridagi elchixonasi Qirgʻiziston uchun akredatsiyadan oʻtgan.

Diplomatik aloqalar 
Ispaniya va Qirgʻiziston Respublikasi oʻrtasidagi munosabatlar hali ham yaxshi rivojlanmagan. Aslida Qirgʻiziston Respublikasida Ispaniya hukumati tomonidan akkreditatsiyadan oʻtgan elchixona yoʻq. 2002-yil fevralidan 2009-yil oktabrigacha boʻlgan vaqt oraligʻida Ispaniya „Manas“ aviabazasida 50 ga yaqin askarlardan tashkil topgan boʻlinmasi mavjud boʻlib, ularning maqsadi Afgʻonistonda boʻlgan ispan qoʻshinlariga yordam berish hisoblangan.

Iqtisodiy aloqalar 
Qirgʻiziston Respublikasining siyosiy va qonunchilikdagi noaniqligi Ispaniya va xalqaro investorlarni tormozladi. Mamlakat rivojlanmaganligini hisobga olib, xorijiy investitsiyalarni jalb qilish Qirgʻiziston iqtisodiy siyosatining ustuvor yoʻnalishlaridan biridir.

Manbalar 

Qirgʻizistonning ikki tomonlama aloqalari
Ispaniyaning ikki tomonlama aloqalari
Qirgʻiziston — Buyuk Britaniya munosabatlari

Qirgʻiziston — Buyuk Britaniya munosabatlari — Qirgʻiziston va Buyuk Britaniya oʻrtasida ikki tomonlama diplomatik aloqalar.

Buyuk Britaniya Qirgʻizistonni 1992-yil 20-yanvarda tan oldi (Sovet Ittifoqi tarqatib yuborilgandan keyin) va diplomatik munosabatlar 1992-yil 12-iyunda oʻrnatildi. Qirgʻizistonning Buyuk Britaniyadagi birinchi elchisi 1997-yil sentyabr oyida oʻz ish vazifasini boshlagan. Qirgʻiziston elchixonasi London shahridagi Ascot Houseda joylashgan. 

1992-yildan 2012-yilgacha Buyuk Britaniyaning Qozogʻistondagi elchisi Qirgʻiziston uchun ham akkreditatsiyadan oʻtgan. Britaniyaning Bishkekdagi elchixonasi 2011-yil dekabrida ish boshladi va Qirgʻizistondagi yangi elchi 2012-yil mart oyida prezidentga ishonch yorligʻini topshirgandan keyin rasmiy ravishda ish boshladi.

Manbalar 

Qirgʻizistonning ikki tomonlama aloqalari
Buyuk Britaniyaning ikki tomonlama aloqalari
Tojikiston — Amerika Qoʻshma Shtatlari munosabatlari

Tojikiston — Amerika Qoʻshma Shtatlari munosabatlari — Tojikiston va Amerika Qoʻshma Shtatlari oʻrtasida ikki tomonlama diplomatik aloqalar. Ikki mamlakat oʻrtasidagi oʻzaro diplomatik aloqalar 1992-yilda oʻrnatilgan.

2012-yil maʼlumotlariga koʻra, tojikistonliklarning 44 foizi AQSh rahbariyatining xatti-harakatlarini qoʻllab-quvvatlaydi, 38 foizi ularni rad etadi va 18 foizi oʻz pozitsiyasiga qaror qilmagan.

Tarix

Diplomatik aloqalarni oʻrnatilishi 
1991-yil 25-dekabrda AQSh birinchilardan boʻlib Tojikiston mustaqilligini tan oldi.

1992-yil 16-martda AQShning Tojikistondagi Muvaqqat vakili Edmund MakVilliams AQShning Dushanbedagi muvaqqat elchixonasini rasman ochdi.

1992-yil mart oyida „Avesto“ mehmonxonasida birinchi elchixona ochildi, ammo 1992-yil oktabr oyida fuqarolik urushi boshlanganligi sababli elchixona oʻz faoliyatini toʻxtatishga majbur boʻldi.

1993-yil mart oyida AQShning Tojikistondagi birinchi elchisi Stenli Eskudero Oliy Kengashning oʻsha paytdagi raisi Imomali Rahmonovga ishonch yorliqlarini topshirdi.

Harbiy-texnik hamkorlik 
Qoʻshma Shtatlarning harbiy yordami 2000-yillarda kuchaygan, ammo yildan-yilga yordam hajmi kichrayib borgan: 2005-2006-yillarda tojik-afgʻon chegarasidagi 15 ta postlarni rekonstruktsiya qilish, taʼmirlash va jihozlash uchun qariyb 40 million dollar ajratilgan. 2011-yilda Tursunzoda shahrida Tojikiston qurolli kuchlariga askar tayyorlaydiga oʻquv markazi ochilgan.

Manbalar 

Tojikistonning ikki tomonlama aloqalari
AQSHning ikki tomonlama aloqalari
Afgʻoniston — Tojikiston munosabatlari

Afgʻoniston — Tojikiston munosabatlari — Afgʻoniston va Tojikiston oʻrtasida ikki tomonlama diplomatik aloqalar. Ikki mamlakatlar oʻrtasidagi oʻzaro munosabatlar 1992-yilda oʻrnatilgan. Afgʻonistonning Dushanbeda elchixonasi va Xorugʻda konsulligi mavjud. Afgʻonistonning Tojikistondagi hozirgi elchisi doktor Abdulgʻafur Arezoudir. Tojikistonning Kobulda elchixonasi va Mozori Sharif, Fayzobod va Qunduzda konsulligi bor. Ayni paytdagi Tojikistonning Afgʻonistondagi elchisi Sharofiddin Imomdir.

Tarix 
Tarixda ikki mamlakat Somoniylar, Gʻaznaviylar va Temuriylar davrida bir-biriga bogʻlangan. 1750-yilda afgʻonistonlik Ahmad Shoh Durraniy va buxorolik Muhammad Murod begim oʻrtasida tuzilgan doʻstlik shartnomasidan soʻng Amudaryo (Oksus daryosi) Afgʻonistonning rasmiy chegarasiga aylandi. Fors tili har ikki mamlakatda ham keng qoʻoʻllaniladi va Afgʻonistonda Tojikiston tojiklariga qaraganda tojiklar birmuncha koʻproq.

Ikki mamlakat oʻrtasida diplomatik aloqalar 1992-yil 15-iyunda oʻrnatilgan. 1992-yil davomida kamida 80 ming tojikistonlik Afgʻonistonga koʻchib ketib, boshpana topdi. Tojikiston oppozitsiyasi rahbarlari Afgʻoniston hukumatining qoʻllab-quvvatlashidan ega boʻlib, asosan Badaxshon viloyatida joylashdilar. Afgʻonistondagi fuqarolar urushi ham ikki mamlakat oʻrtasida qochqinlar migratsiyasini keltirib chiqardi, bu safar Afgʻonistondan qochqinlar Tojikistonga kirib kelishdi.

Karzay maʼmuriyati Afgʻoniston ustidan nazoratni qoʻlga kiritgach, Tojikiston Kobulda oʻz elchixonasini ochdi. Mozori-Sharifdagi konsullik ham oʻsha yilning noyabrida ochilgan. Emomalii Rahmon va Hamid Karzay Dushanbeda  2004-yil boʻlib oʻtgan iqtisodiy hamkorlik tashkiloti sammiti doirasida uchrashdilar. 2005-yil aprel oyida Rahmon rasmiy tashrif bilan Afgʻonistonga kelgan. Oʻshandan beri ikki mamlakat oʻrtasidagi diplomatik, ishbilarmonlik va madaniy aloqalar kengayib bormoqda. Tojikistonda taxminan 6,5 ming afgʻon bor. Ularning 500 ga yaqini Tojikistonning turli universitetlarida tahsil olmoqda.

Chegara muammolari

Manbalar 

Afgʻonistonning ikki tomonlama aloqalari
Tojikistonning ikki tomonlama aloqalari
Muxtor Tleuberdi

Muxtor Beskenuly Tleuberdi (Tleuberdin) (qozoqcha: Mұxtar Beskenұli Tіleuberdі, 1968-yil 30-iyun, Oqsuvkent, Sayram tumani, Turkiston viloyati, Qozogʻiston SSR) — Qozogʻiston davlat arbobi, Qozogʻiston Respublikasi tashqi ishlar vaziri.

Biografiya 
1990-yilda Qozoq milliy universitetining falsafa fakultetini tamomlagan. 1993-yildan — Attaşe, Osiyo mamlakatlari idorasining uchinchi kotibi. 1996-yildan — Qozogʻiston Respublikasining Koreya Respublikasidagi elchixonasining uchinchi, ikkinchi kotibi.

1999-yildan — Osiyo, Yaqin Sharq va Afrika departamentining birinchi kotibi, Ikki tomonlama hamkorlik boʻlimi boshligʻi. Qozogʻiston Respublikasi Prezidenti Administratsiyasida Davlat kotibining xalqaro ishlar boʻyicha maslahatchisi. 2001-yildan — Qozogʻiston Respublikasining Isroil davlatidagi elchixonasi maslahatchisi. 2003-yildan — Qozogʻiston Respublikasi tashqi ishlar vazirining oʻrinbosari. 2004-yildan — Qozogʻistonning Malayziyadagi elchisi. 2005-yildan — Qozogʻistonning Indoneziya Respublikasi, Bruney Darussalom va Filippin Respublikasidagi elchisi bilan bir vaqtda. 2009-yildan — Qozogʻistonning Shveytsariyadagi elchisi, Qozogʻiston Respublikasining Vatikan shtati Lixtenshteyn knyazligida favqulodda va muxtor elchisi. 2016-yildan — Qozogʻiston Respublikasi tashqi ishlar vazirining birinchi oʻrinbosari.

2019-yildan — Qozogʻiston Respublikasi tashqi ishlar vaziri.

Mukofotlar 
„Parasat“ ordeni (2020).

Manbalar 

Qozogʻiston tashqi ishlar vazirlari
Yashayotgan insonlar
Armaniston — Tojikiston munosabatlari

Armaniston — Tojikiston munosabatlari — Armaniston va Tojikiston oʻrtasida ikki tomonlama diplomatik aloqalar. Armaniston masalalari Tojikistonda Turkmanistonning Ashxoboddagi elchixonasi orqali hal etiladi va Dushanbeda faxriy konsulligi mavjud. Armanistondagi Tojikiston masalalari Rossiya poytaxti Moskvadagi elchixona orqali hal qilinadi. Tojikistonda armanlarning kichik bir jamoasi mavjud boʻlib, Sovet Ittifoqi qulashi va Tojikistonda yuz bergan keyingi fuqarolar urushidan keyin koʻplab arman aholi mamlakatni tark etishgan.

Tarix 
Birinchi armanlar 1930-yillarda Tojikistonga kelgan deb faraz qilinadi. 1990-yillarning boshlarida koʻplab Armanistonga qarshi xurofot paydo boʻldi, masalan 1990-yilgi Dushanbedagi tartibsizliklar vaqtida arman qochqinlari uy-joy yetishmovchiligi paytida bepul uy-joy olishadi degan asossiz mish-mish tufayli paydo boʻlgan janjal.

Diplomatik munosabatlar 1992-yil 12-oktabrda oʻrnatildi. Diplomatik munosabatlar uchun taʼsis hujjati — Tojikiston Respublikasi va Armaniston Respublikasi oʻrtasidagi Doʻstlik va Hamkorlik shartnomasi imzolangan.

Madaniy aloqalar 
Ayni paytda mamlakatda 1989-yilda Dushanbeda tashkil etilgan Mesrop Mashtots Armaniston Jamiyati deb nomlangan bitta Arman madaniy birlashmasi mavjud. Uni Tojikiston SSRda xizmat koʻrsatgan murabbiy Telman Gurgen Voskanyan 20 yil davomida tashkil etgan va boshqargan. Arman maktabi va raqs ansambli 2009-yilda tashkil etilgan.

Iqtisodiy aloqalar 
Tojikiston va Armaniston oʻrtasidagi iqtisodiy munosabatlarni muvofiqlashtiruvchi savdo-iqtisodiy hamkorlik boʻyicha tojik-arman hukumatlararo komissiyasi mavjud. 1994-yilda tashqi savdo aylanmasi hajmi 239 ming AQSh dollarini tashkil etgan. 2000-yilda savdo aylanmasi atigi 1000 dollarni tashkil etdi. 2014-yilda mamlakatlar oʻrtasidagi tovar ayirboshlash hajmi qariyb 1 million AQSh dollarini tashkil etgan.

Davlat tashriflari

Armanistondan Tojikistonga prezident tashriflari 
 Prezident Robert Kocharyan (2002-yil aprel)
 Tashqi ishlar vaziri Vartan Oskanian (2003-yil aprel)
 Prezident Serj Sargsyan (2011-yil avgust)
 Prezident Serj Sargsyan (2015-yil sentabr)

Tojikistondan Armanistonga prezident tashriflari 
 Prezident Imomali Rahmon (2003)
 Prezident Imomali Rahmon (2004)
 Prezident Imomali Rahmon (2005)
 Prezident Imomali Rahmon (2010)
Prezident Imomali Rahmon (2017)

Manbalar 

Armanistonning ikki tomonlama aloqalari
Tojikistonning ikki tomonlama aloqalari
Botir Maxmudov

Botir Maxmudovich Maxmudov (1941-yilda tugʻilgan) — oʻzbek davlat arbobi, 1992-yil 11-fevraldan 1993-yil 9-oktyabrgacha Sirdaryo viloyati hokimi.

Biografiya 
Botir Maxmudov 1941-yilda tugʻilgan. Toshkent temir yoʻl muhandislari institutini tugatgan. Oʻqishni tugatgandan soʻng, oʻz ixtisosligi boʻyicha, keyin Sirdaryo viloyatidagi partiya ishlarida ishlagan. 1992-yil 11-fevralda Oʻzbekiston Prezidenti Islom Karimovning farmoni bilan Sirdaryo viloyati hokimi etib tayinlandi.

1993-yil 9-oktyabrda Xalq deputatlari Sirdaryo viloyat Kengashining navbatdan tashqari sessiyasi paytida Botir Maxmudov hokim lavozimidan ozod qilindi.

Manbalar 

Toshkent davlat transport universiteti bitiruvchilari
Yadro membranasi

Yadro membranasi (yadro qobigʻi, kariolemma, karioteka, nukleolemma) — ikki qavatli lipidli biqatlam, eukariotik hujayralardagi yadroni oʻrab turgan membrana.

Yadro membranasi ikkita lipidli biqatlamdan iborat — tashqi yadro membranasi va ichki yadro membranasi.

Manbalar 

Biologiya
Bangladesh — Tojikiston munosabatlari

Bangladesh — Tojikiston munosabatlari — Bangladesh va Tojikiston oʻrtasida ikki tomonlama diplomatik aloqalar. Bangladesh va Tojikiston iliq diplomatik aloqalarni davom ettirish istagidagi davlatlar hisoblanadi.

Yuqori darajadagi tashriflar 
Bangladeshning sobiq tashqi ishlar vaziri doktor Dipu Moni 2013-yilda Dushanbega tashrif buyurgan.

Tabiiy ofatlarni boshqarish boʻyicha hamkorlik 
Bangladeshning tabiiy ofatlarni boshqarish boʻyicha katta tajribasi tufayli, Tojikiston bu sohada Bangladesh bilan hamkorlik qilishga intilmoqda. Bangladesh Tojikistonga toshqin xavfini boshqarish boʻyicha bir qator loyihalar uchun texnik hamkorlik qilish uchun oʻz mutaxassislarini Tojikistonga yuborib kelmoqda.

Iqtisodiy hamkorlik 
Bangladesh va Tojikiston ikki mamlakat oʻrtasidagi iqtisodiy faoliyatni kengaytirishga oʻzaro qiziqish bildirishmoqda. Bangladeshlik sarmoyadorlar yengil sanoat va paxtachilik sohalariga sarmoya kiritishga intilmoqdalar. 2007-yilda Bangladeshning COSMOTEX firmasi Tojikistonda paxta va terini qayta ishlash zavodlarini tashkil etgan.

Bangladeshning tayyor kiyimlari va farmasevtika mahsulotlari Tojikiston bozorida yuqori salohiyatga ega mahsulotlar sifatida baholanadi. 2013-yilda Bangladesh va Tojikiston oʻrtasida ikki tomonlama iqtisodiy faoliyatni kengaytirish maqsadida savdo-iqtisodiy hamkorlik toʻgʻrisida bitim imzolangan.

Manbalar 

Bangladeshning ikki tomonlama aloqalari
Tojikistonning ikki tomonlama aloqalari
Xitoy — Tojikiston munosabatlari

Xitoy — Tojikiston munosabatlari — Xitoy va Tojikiston oʻrtasida ikki tomonlama diplomatik aloqalar. Sovet Ittifoqi parchalanganidan koʻp oʻtmay 1992-yil 4-yanvar kuni ikki mamlakat oʻrtasida diplomatik aloqalar oʻrnatilgan.

Iqtisodiyot va savdo 
2012-yilda ikki mamlakat oʻrtasidagi umumiy tovar ayirboshlash hajmi 2 milliard AQSh dollarini tashkil etdi. Xitoy Tojikistonning uchta eng yirik savdo sheriklari qatoriga kiradi. Tojikistonda Xitoyning turli sohalaridagi qator yirik korxonalari faoliyat koʻrsatmoqda.

Chegaradagi nizo 
1884-yilda Xitoyda oʻsha paytdagi Sin sulolasidan shartnomalar asosida tortib olingan tojikistonliklarning qariyb 28,430 kvadrat kilometr (10,977 kvadrat milya) maydoni boʻyicha uzoq yillik hududiy daʼvosiga ega.

2011-yilda chegara kelishuvi doirasida Xitoy rasmiy ravishda bahsli hududning 96 foiziga boʻlgan daʼvosidan voz kechdi, Tojikiston esa qariyb 4 foizni — taxminan 1,177 kvadrat kilometrni (439 kvadrat milya) maydonini Xitoyga topshirdi.

Harbiy hamkorlik 
Taʼkidlanishicha, Xitoy qoʻshinlari Tojikistonda Vaxon yoʻlagiga kirishni kuzatish maqsadida taxminan 2016-yildan beri Tojikiston hududida mavjud. Ammo Tojikiston Respublikasi tashqi ishlar vaziri Tojikistonda Xitoy qoʻshinlari borligini rad etdi.

Manbalar 

Xitoyning ikki tomonlama aloqalari
Tojikistonning ikki tomonlama aloqalari
Durbek Ahmedov

Durbek Qudratillayevich Ahmedov (tug'. 1963-yil 19-noyabr, Toshkent, O'zbekiston SSR, SSSR) - Toshkent davlat iqtisodiy universiteti Makroiqtisodiyot kafedrasi o'zbek professori. 2017-yil 27-iyuldan boshlab O'zbekiston Liberal-demokratik partiyasi deputati.

Biografiyasi 
Durbek Ahmedov  1963-yilda Toshkent shahrida tug'ilgan. 1984-yilda Toshkent Xalq xo'jaligi institutini (kunduzgi), xalq xo'jaligini rejalashtirish ixtisosligi bo'yicha tugatgan.

1984-1984-yillar - Toshkent Xalq xo'jaligi instituti Xalq xo'jaligini rejalashtirish kafedrasi assistenti.

1984-1986-yillar - Harbiy xizmat.

1986-1986-yillar - Toshkent Xalq xo'jaligi instituti Xalq xo'jaligini rejalashtirish kafedrasi assistenti.

1986-1989-yillar - Toshkent Xalq xo'jaligi instituti aspiranti.

1989-1990-yillar - Toshkent Xalq xo'jaligi instituti Xalq xo'jaligini rejalashtirish kafedrasi assistenti.

1990-1993-yillar - Toshkent Xalq xo'jaligi instituti Xalq xo'jaligini rejalashtirish kafedrasi dotsenti.

1993-1994-yillar - Toshkent Xalq xo'jaligi instituti doktoranti.

1994-2001-yillar - Toshkent davlat iqtisodiyot universiteti ilmiy ishlar bo'yicha prorektori.

2001-2003 - O'zbekiston Respublikasi Makroiqtisodiyot va statistika vazirligi huzuridagi Samarali iqtisodiy siyosat markazi direktori.

2003-2006 - Toshkent davlat iqtisodiyot universiteti ilmiy ishlar va axborot texnologiyalari bo'yicha prorektori.

2006—2013 - Toshkent davlat iqtisodiyot universiteti Makroiqtisodiyot kafedrasi professori.

2013—2017 - Toshkent davlat iqtisodiy universiteti Makroiqtisodiyot kafedrasi professori.

2017-yil - hozirgi kungacha - Toshkent davlat iqtisodiy universiteti qoshidagi "O'zbekiston iqtisodiyotining ilmiy asoslari va rivojlanish muammolari" ilmiy-tadqiqot markazining direktori. Toshkent davlat iqtisodiyot universiteti prorektori.

Manbalar 

Oʻzbekiston Respublikasi Oliy Majlisining deputatlari
Oʻzbekiston Liberal-demokratik partiyasi a’zolari
Hindiston — Tojikiston munosabatlari

Hindiston — Tojikiston munosabatlari — Hindiston va Tojikiston oʻrtasida ikki tomonlama diplomatik aloqalar. Hindiston va Tojikiston oʻrtasidagi ikki tomonlama munosabatlar har ikki xalqning xavfsizlik va strategik masalalardagi hamkorligi tufayli ancha rivojlandi. Hindiston Tojikistonda oʻzining birinchi chet elda joylashgan Farxor harbiy bazasini tashkil etdi. Ayniy kasalxonasini qurishda Hindiston ham yordam berdi.

Ikki tomonlama hamkorlik 
Umumiy saʼy-harakatlariga qaramay, oʻzaro tovar ayirboshlash hajmi nisbatan past boʻlib, 2005-yilda 12,09 million AQSh dollarini tashkil etdi, Hindistonning Tojikistonga eksporti 6,2 million AQSh dollariga, importi esa 5,89 million AQSh dollariga baholandi. Iqtisodiy hamkorlik va savdo-sotiqni kengaytirish uchun Tojikiston va Hindiston savdo-iqtisodiy va ilmiy-texnikaviy hamkorlik boʻyicha hukumatlararo komissiya tuzdilar va gidroelektr energetikasi, transport, togʻ-kon sanoati, oziq-ovqat mahsulotlarini qayta ishlash, qurilish va turizm sohalarida investitsiyalar va savdoni ragʻbatlantirdilar. Shuningdek, Hindiston Varzob-1 gidroelektr stansiyasini taʼmirlash va modernizatsiya qilishni oʻz zimmasiga olishni taklif qildi. 2006-yilda Tojikiston Prezidenti Imomali Rahmon Hindistonga rasmiy tashrif buyurdi va savdo-sotiqni kengaytirish va terrorizmga qarshi kurash boʻyicha hamkorlikni kuchaytirishga qaratilgan harakatlar amalga oshirildi.

Ikki tomonlama savdo

Manbalar 

Hindistonning ikki tomonlama aloqalari
Tojikistonning ikki tomonlama aloqalari
Nodirjon Abduvaliev

Nodirjon Abduvaliev Rahmatjonovich (tugʻ. 6-yanvar 1987-yil, Toshkent viloyati, Boʻka tumani,Oʻzbekiston SSR, SSSR) - oʻzbek siyosatchisi. Oʻzbekiston Respublikasi Oliy Majlisi Qonunchilik palatasi deputati.

Boigrafiyasi 
Nodirjon Abduvaliev  1987-yil 6-yanvarda Toshkent viloyatining Bo'ka tumanida tugʻilgan. 2009-yilda O'zbekiston davlat san'at institutini aktyorlik fakultetini tugatgan. U oʻz faoliyatini 2009-yilda "Taraqqiyot" telekanalining Andijon viloyati rejissorlik boʻlimi boshligʻi sifatida boshlagan.

2012—2014-yillarda. - Effect Media MChJ xodimi.

2014—2015-yillarda. - Toshkent viloyati, Boʻka tumani, "Chigʻatoy" Madaniyat va dam olish markazi direktori.

2015—2016-yillarda. - Toshkent viloyati Boʻka tumani aholisi madaniyati va boʻsh vaqtlarini oʻtkazish markazi direktori.

2016—2017-yillarda. - Boʻkin tumani madaniyat va sport ishlari boʻlimi boshligʻi.

2017—2019-yillarda - Boʻkin tumani madaniyat boʻlimi boshligʻi - Boʻkin tumani aholisi madaniyati va boʻsh vaqtlarini oʻtkazish markazining direktori.

2018-yilda u Oʻzbekiston Respublikasi Prezidenti huzuridagi Davlat boshqaruvi akademiyasida malaka oshirish kurslaridan oʻtdi.

2019-yildan 2020-yilgacha Toshkent viloyati madaniyat boshqarmasi boshligʻi lavozimida ishlagan.

2020-yildan buyon Oʻzbekiston Respublikasi Oliy Majlisi Qonunchilik palatasi deputati. U Ekologiya va atrof-muhitni muhofaza qilish qoʻmitasining aʼzosi.

Manbalar 

Oʻzbekiston Respublikasi Oliy Majlisining deputatlari
Oʻzbekiston Liberal-demokratik partiyasi a’zolari